## Zakon o izmjenama i dopunama Zakona o kaznenom postupku

### NN 112/1999 (29.10.1999.), Zakon o izmjenama i dopunama Zakona o kaznenom postupku

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O KAZNENOM POSTUPKU

Proglašavam Zakon o izmjenama i dopunama Zakona o kaznenom
postupku, koji je donio Zastupnički dom Hrvatskoga državnog
sabora na sjednici 22. listopada 1999.

Broj: 01-081-99-1738/2
Zagreb, 27. listopada 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O IZMJENAMA I DOPUNAMA ZAKONA O KAZNENOM POSTUPKU

Članak 1.

U Zakonu o kaznenom postupku (»Narodne novine«, br.
110/97., 27/98. i 58/99.) u članku 20. stavku 1. iza riječi:
»od petnaest godina« stavlja se točka, a riječi:
»a u vijećima sastavljenim od tri suca i četiri
suca porotnika za kaznena djela za koja se može izreći
kazna dugotrajnog zatvora« zamjenjuju se riječi-ma:
»ili kazna dugotrajnog zatvora«.

Članak 2.

U članku 22. stavku 1. iza riječi: »od petnaest
godina« stavlja se točka, a riječi: »a
u vijećima od sedam sudaca za djela za koja se po zakonu
može izreći kazna dugotrajnog zatvora« zamjenjuju
se riječima: »ili kazna dugotrajnog zatvora.«

U stavku 4. na kraju prve rečenice briše se točka
i dodaju riječi: »ili kazna dugotrajnog zatvora«.
Druga rečenica briše se.

Članak 3.

U članku 63. stavak 1. mijenja se i glasi:

»(1) Više okrivljenika mogu imati zajedničkog
branitelja ako to nije u suprotnosti s probitcima njihove obrane.«

Članak 4.

U članku 102. stavak 1. briše se.

U stavku 2. koji postaje stavak 1. riječi: »a ne postoje
uvjeti za obvezni pritvor« brišu se.

U stavku 3. koji postaje stavak 2. riječi: »preko
tri godine« zamjenjuju se riječima: »od tri godine
ili težu kaznu«.

Dosadašnji stavci 4. i 5. postaju stavci 3. i 4.

Članak 5.

U članku 104. stavku 1. u prvoj rečenici iza riječi:
»sudac«, dodaju se riječi: »na prijedlog
državnog odvjetnika ili po službenoj dužnosti«.

Članak 6.

U članku 105. stavku 1. riječi: »nakon objave
presude do njezine pravomoćnosti« brišu se.

Članak 7.

Članak 107. stavak 2. mijenja se i glasi:

»(2) Nakon podnošenja optužnice, optužnoga
prijedloga ili prijedloga da se optužnica podigne bez istrage,
pritvor može trajati do pravomoćnosti presude. Vijeće
iz članka 18. stavka 3., odnosno članka 20. stavka
2. ovoga Zakona svaka će dva mjeseca, do izricanja nepravomoćne
presude, računajući od dana dono-šenja prethodnog
rješenja o pritvoru, ispitivati postoje li zakonski uvjeti
za daljnju primjenu mjere pritvora, te ga rješenjem produljiti
ili ukinuti. Žalba protiv ovog rješenja ne zadržava
njegovo izvršenje. Ako se okrivljenik nalazi u pritvoru vijeće
će u času donošenja nepravomoćne presude
ispitati postoje li zakonski uvjeti za daljnju primjenu mjere
pritvora.«

Članak 8.

U članku 174. stavku 4. na kraju druge rečenice
briše se točka, stavlja zarez i dodaju riječi:
»u kojem se slučaju zapisnici državnog odvjetnika
o prikupljenim obavijestima od građana mogu koristiti kao
dokaz kaznenom postupku.«

Članak 9.

U članku 198. stavku 6. na kraju stavka briše se točka
i dodaju riječi: »i ispituje se okrivljenik«.

Članak 10.

U članku 199. stavku 2. riječi: »samo na prijedlog
državnog odvjetnika« zamjenjuju se riječima:
»nakon pribavljenog mišljenja državnog odvjetnika«.

Članak 11.

U članku 234. stavku 4. riječi: »osim ako to
sam okrivljenik ne zahtijeva« brišu se.

Članak 12.

U članku 282. stavku 2. riječi: »dva mjeseca«
zamjenjuju se riječima: »mjesec dana«.

Članak 13.

U članku 284. stavku 2. riječi: »dva mjeseca«
zamjenjuju se riječima »mjesec dana«.

Članak 14.

Članak 305. stavak 5. mijenja se i glasi:

»(5) Rješenje o suđenju u odsutnosti donosi vijeće
nakon pribavljenog mišljenja tužitelja. Žalba zadržava
izvršenje rješenja, ukoliko je rješenje doneseno
protivno mišljenju tužitelja.«

Članak 15.

U članku 323. stavku 3. riječ: »može«
zamjenjuje se riječju: »mora«.

Članak 16.

U članku 331. stavku 2. na početku druge rečenice
riječi: »Nakon završenoga dokaznog postupka«
brišu se.

Na kraju četvrte rečenice umjesto točke stavlja
se zarez i dodaju se riječi: »osim ako sud ne odluči
odmah nastaviti s glavnom raspravom«.

Članak 17.

U članku 359. stavku 8. u drugoj rečenici riječi:
»treba izreći strožu kaznu od propisane, ili kad
je ustanovio« brišu se.

Članak 18.

U članku 367. stavak 1. točka 12. briše se.

Članak 19.

U članku 379. stavku 1. točki 1. riječi:
»točka 7. do 10.« zamjenjuju se riječima:
»točka 8. do 11.«.

Članak 20.

U članku 449. na kraju stavka 1. briše se točka
i dodaju riječi: »i oštećeniku«.

Članak 21.

U članku 484a. iza riječi: »oprost« dodaju
se riječi: »za kaznena djela počinjena u razdoblju
od 17. kolovoza 1990. do 23. kolovoza 1996.«

Članak 22.

U članku 497. riječi: »osude sud« zamjenjuju
se riječima: »odluke nadležno tijelo«.

Članak 23.

Ovaj Zakon stupa na snagu osmoga dana od dana objave u »Narodnim
novinama«.

Klasa: 740-02/96-01/03
Zagreb, 22. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 112/1999-1824